Íbúðalánasjóður setur miðbæjaríbúðir á sölu Akraneskaupstaður hefur átt í viðræðum að undanförnu við Íbúðalánasjóð varðandi framtíð 25 íbúða sem sjóðurinn á í miðbæ Akraness og hafa staðið tómar um tíma . Niðurstaða er komin í þær viðræður og verða eignirnar auglýstar til sölu á næstunni . Regína Ásvaldsdóttir bæjarstjóri segir að viðræður við Íbúðalánasjóð vegna fjölda íbúða sem sjóðurinn á í gamla miðbænum hafi verið nauðsynlegar . „ Ástand íbúðanna , ekkert síður utan húss en innan , er mjög ábótavant og að auki skapar það slæma ásýnd fyrir gamla bæinn að þar sé fjöldi tómra íbúða . Við erum að vonast til að þarna komi að áhugasamir einstaklingar eða fyrirtæki sem kaupi jafnvel allar íbúðirnar í einum pakka , þannig að virkilegur skriður kæmist á framkvæmdir . Í því sambandi skiptir mestu máli að húsin verði lagfærð að utan , “ segir Regína . Sjá nánar viðtal við Regínu bæjarstjóra um ýmis skipulagsmál á Akranesi í Skessuhorni sem kom út í dag .